

เลขที่ 2 /2556

**ประกาศองค์การบริหารส่วนตำบลจอมศรี**

เรื่อง สอบราคาซื้อครุภัณฑ์สำนักงาน โต๊ะประชุม , เก้าอี้,เต้นท์ และวัสดุสำนักงาน(เก้าอี้พลาสติก)

------------------------

ด้วยองค์การบริหารส่วนตำบลจอมศรี มีความประสงค์สอบราคาซื้อครุภัณฑ์สำนักงาน โต๊ะประชุม, เก้าอี้,เต้นท์ และวัสดุสำนักงาน(เก้าอี้พลาสติก) โดยวิธีสอบราคามีรายละเอียดดังต่อไปนี้

1. โต๊ะประชุม ขนาด กว้าง 150 x ลึก 60 x สูง 75 ซม. จำนวน 6 ตัว (นั่งได้ 2-3 ท่าน) ราคากลาง 21,000 บาท
2. โต๊ะครึ่งวงกลม ขนาด กว้าง 150 xลึก 75 x สูง 75 ซม. จำนวน 2 ตัว ราคากลาง 9,000 บาท
3. เก้าอี้ผู้บริหาร หุ้มด้วยหนัง PVC อย่างหนา จำนวน 1 ตัว ราคากลาง 3,200 บาท
4. เก้าอี้ผู้เข้าประชุม หุ้มด้วยหนัง PVC อย่างหนา จำนวน 17 ตัว ราคากลาง 27,200 บาท
5. เต็นท์ขนาด 4x8 เมตร (แบบโค้ง) จำนวน 4 หลัง ราคากลาง 100,000.-บาท
6. เก้าอี้พลาสติก ขนาด 46x51x82 ซม.  จำนวน 170 ตัว ราคากลาง 45,900.-บาท

**รวมเป็นเงินทั้งสิ้น 206,300.-บาท (สองแสนหกพันสามร้อยบาทถ้วน)**

ผู้**มีสิทธิเสนอราคาจะต้อง**เป็นนิติบุคคล หรือบุคคลธรรมดา ผู้มีอาชีพขายสิ่งของที่สอบราคาซื้อดังกล่าว และไม่เป็นผู้ถูกแจ้งเวียนชื่อผู้ทิ้งงานของทางราชการ รัฐวิสาหกิจ หรือหน่วยการบริหารราชการส่วนท้องถิ่น ในขณะที่ยื่นซองสอบราคา

กำหนดยื่นซองสอบราคา โดยยื่นโดยตรงต่อเจ้าหน้าที่รับซองสอบราคา ได้ที่ส่วนการคลังองค์การบริหารส่วนตำบลจอมศรี ระหว่างวันที่ 2-15 สิงหาคม 2556 เวลา 08.30 – 16.30 น. และในวันที่ 19 สิงหาคม 2556 เวลา 09.00 – 15.00 น. ณ ศูนย์รวมข้อมูลข่าวสารการซื้อหรือการจ้างฯ อำเภอเชียงคาน

เปิดซองสอบราคาในวันที่ 20 สิงหาคม 2556 เวลา 10.30 น. ณ ศูนย์รวมข้อมูลข่าวสารการซื้อหรือการจ้างฯ อำเภอเชียงคาน

ผู้สนใจติดต่อขอซื้อเอกสารสอบราคา ในราคาชุดละ 1,๐00.- บาท ได้ที่ส่วนการคลังองค์การบริหารส่วนตำบลจอมศรี ในวันและเวลาราชการระหว่างวันที่ 2-15 สิงหาคม 2556 เวลา 08.30 – 16.30 น. หรือสอบถามทางโทรศัพท์หมายเลข 0-4207-0502 ในวัน และเวลาราชการ

**การสอบราคาครั้งนี้ จะดำเนินการโดยใช้จ่ายจากเงิน**งบประมาณตามข้อบัญญัติประจำปีงบประมาณ 2556 **และในกรณีผู้เสนอราคาซึ่งองค์การบริหารส่วนตำบลจอมศรี ได้คัดเลือกแล้วไม่ไปทำสัญญาหรือข้อตกลงภายในเวลาที่ราชการกำหนด องค์การบริหารส่วนตำบลจอมศรีจะพิจารณาเรียกร้องให้ชดใช้ค่าเสียหายอื่น (ถ้ามี) อาทิเช่น ค่าความเสียหายกรณีที่ผู้เสนอราคาต่ำสุดซึ่งทางราชการ เรียกให้เข้ามาทำสัญญาแล้วไม่มาทำสัญญา อันส่งผลให้ราชการต้องซื้อกับผู้เสนอราคารายอื่นในราคาที่ สูงกว่า เป็นต้น รวมทั้งจะพิจารณาให้เป็นผู้ทิ้งงานตามระเบียบของทางราชการด้วย**

ประกาศ ณ วันที่ 31 กรกฎาคม พ.ศ. 2556

ฉลาม หงษ์ทอง

(นายฉลาม หงษ์ทอง)

นายกองค์การบริหารส่วนตำบลจอมศรี